CELEX: 62019TN0634
Language: da
Date: 2019-09-19 00:00:00
Title: Sag T-364/19: Sag anlagt den 19. september 2019 – FC mod EASO

25.11.2019   
            
            
               DA
            
            
               Den Europæiske Unions Tidende
            
            
               C 399/79
            
         
      Sag anlagt den 19. september 2019 – FC mod EASO
      (Sag T-364/19)
      (2019/C 399/97)
      Processprog: græsk
      
         Parter
      
      
         Sagsøger: FC (ved dikigoros V. Christianos)
      
         Sagsøgt: Det Europæiske Asylstøttekontor (EASO)
      
         Sagsøgerens påstande
      
      Sagsøgeren har nedlagt følgende påstande:
      
                  —
               
               
                  Afgørelse nr. EASO/EF/2019/309 af 20. juni 2019, hvorved ansættelsesmyndigheden ved EASO afviste den klage i henhold til artikel 90, stk. 2, i vedtægten for tjenestemænd i Den Europæiske Union, som sagsøgeren havde indgivet den 21. februar 2019, annulleres.
               
            
                  —
               
               
                  Afgørelse nr. EASO/ED/2018/365 af 14. december 2018, hvorved ansættelsesmyndigheden ved EASO besluttede at suspendere sagsøgeren (hendes orlov), at tilbageholde hendes løn og at forbyde hende adgang til EASO’s præmisser, annulleres.
               
            
                  —
               
               
                  EASO tilpligtes at betale sagsøgeren 6 504 EUR i erstatning for den lidte økonomiske skade.
               
            
                  —
               
               
                  EASO tilpligtes at betale sagsøgeren 250 000 EUR i erstatning for den lidte ikke-økonomiske skade og for skaden på hendes helbred.
               
            
                  —
               
               
                  EASO tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at de anfægtede afgørelser tilsidesætter sagsøgerens ret til god forvaltning, navnlig for så vidt angår principperne om upartiskhed og objektivitet, samt sagsøgerens grundlæggende ret til at blive hørt.
               
            
                  2.
               
               
                  Andet anbringende om, at offentliggørelsen af disse afgørelser udgør et misbrug af sagsøgerens personoplysninger samt en tilsidesættelse af uskyldsformodningen og proportionalitetsprincippet.
               
            
                  3.
               
               
                  Tredje anbringende om, at de anfægtede afgørelser er behæftede med et åbenbart urigtigt skøn, og deres begrundelse er mangelfuld.
               
            
                  4.
               
               
                  Fjerde anbringende om, at de anfægtede afgørelser har indskrænket og, i det væsentlige forhindret sagsøgerens udøvelse af retten til forsvar.